**La pas...**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

La pas domol mărșăluiesc,

Pe drumul vieții solitar,

Sunt sigur azi că te iubesc -

Nu îndrăznesc să sper măcar

Că ai putea și tu cândva,

Să mă iubești măcar un pic

Și nu m-ar crede cineva,

Cât par de ne-nsemnat și mic

Fără de tine și-al tău glas,

Ce mă-nfioară când șoptești

Cuvintele de bun rămas,

Când spui c-ai să mă părăsești.

La pas domol merg și acum,

Chiar dacă tu m-ai părăsit

În viață-mi caut un alt drum,

Căci soarele a răsărit,

Și pasul meu domol dar ferm,

În căutarea fericirii

Va poposi pe un alt țărm,

Al mării-albastre a iubirii.